
Parlamentul României

Camera Deputaţilor
	Comisia pentru buget, 

finanțe și bănci 

	Comisia pentru muncă şi 

protecţie socială


	Nr. 7c-2/656
	    Nr. 7c-9/131


Bucureşti, 3 iunie 2026
                                                                                                PLx nr. 52/2022                       
BIROULUI  PERMANENT 

AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, transmis pentru dezbatere pe fond Comisiei pentru buget, finanţe şi bănci  și  Comisiei pentru muncă şi protecţie socială, în procedură de urgenţă, cu adresa nr. PLx 52/2022 din 21 februarie 2022.

	PREŞEDINTE,

Bogdan-Iulian Huţucă


	PREŞEDINTE,

Adrian Solomon

Parlamentul României

Camera Deputaţilor

	Comisia pentru buget,

finanțe și bănci
                  Nr. 7c-2/ 656     

	Comisia pentru muncă şi

protecţie socială
Nr. 7c-9/131

	
	                     Bucureşti, 3 iunie 2026

                           PLx nr. 52/2022   


RAPORT   COMUN
asupra proiectului de Lege pentru  aprobarea Ordonanţei de urgenţã a Guvernului nr.130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative
În temeiul art.95 şi art.118 din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci și Comisia pentru muncă şi protecţie socială au fost sesizate, prin adresa nr. PLx 52/2022 din 21 februarie 2022, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţã a Guvernului nr.130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative.
Proiectul de lege are ca obiect de reglementare aprobarea Ordonanţei de urgenţã a Guvernului nr.130/2021 prin care se instituie unele măsuri fiscal-bugetare, prorogarea unor termene, precum şi modificarea şi completarea unor acte normative. Potrivit expunerii de motive, proiectul vizează continuarea aplicării unora dintre măsurile care vizează limitarea cheltuielilor aprobate în anii anteriori, pentru evitarea unor presiuni suplimentare asupra cheltuielilor bugetare în anul 2022.
Proiectul de lege a fost adoptat de Senat, în calitate de primă Cameră sesizată, în şedinţa din 14 februarie 2022, în condiţiile art.115 alin.(5) teza a III-a din Constituţia României, republicată.

La întocmirea prezentului raport comun, comisiile au avut în vedere:

· avizul favorabil al Consiliului Legislativ (nr.1004/17.12.2021)

· avizul negativ al Consiliului Economic şi Social (nr.8585/17.12.2021)

· avizul favorabil al Comisiei pentru industrii şi servicii 
(nr.4c-3/116/22.03.2022)

· avizul favorabil al Comisiei juridice, de disciplină şi imunităţi 
(nr.4c-13/98/8.03.2022)

· avizul favorabil al Comisiei pentru sănătate şi familie 
(nr.4c-10/64/1.03.2022)

· avizul favorabil al Comisiei pentru administraţie publică şi amenajarea teritoriului (nr.4c-7/54/8.03.2022)

· avizul favorabil al Comisiei pentru apărare, ordine publică şi siguranţă naţională (nr.4c-15/34/8.03.2022)

· avizul negativ al Comisiei pentru drepturile omului, culte şi problemele minorităţilor naţionale (nr.4c-6/88/2.03.2022)

· avizul favorabil al Comisiei pentru agricultură, silvicultură, industrie alimentară şi servicii specifice (nr.4c-5/150/14.03.2022) 


· avizul favorabil al Comisiei pentru învăţământ (nr.4c-11/55/1.02.2022)
· avizul favorabil al Comisiei pentru cultură, arte, mijloace de informare în masă (nr.4c-12/43/12.09.2022)
· avizul favorabil al Comisiei pentru antreprenoriat şi turism 
(nr.4c-33/11/7.03.2022)

· avizul favorabil al Comisiei pentru tehnologia informaţiei şi comunicaţiilor (4c-19/26/2.03.2022)

· avizul favorabil al Comisiei pentru tineret şi sport 
(nr.4c-25/17/1.04.2022)

· avizul favorabil al Comisiei pentru mediu şi echilibru ecologic 
(nr.4c-8/80/4.05.2022)

· avizul favorabil al Comisiei pentru transporturi și infrastructură (nr.4c-4/26/18.03.2025).  
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare.
În conformitate cu prevederile art.62, art.64 și art. 133 din Regulamentul Camerei Deputaţilor, republicat, cu modificările ulterioare, membrii comisiilor sesizate în fond au examinat proiectul de lege în ședințe separate.

Membrii Comisiei pentru muncă şi protecţie socială au dezbătut proiectul de lege şi documentele conexe în şedinţa din 10 septembrie 2024 şi au hotărât, cu majoritate de voturi (2 voturi împotrivă), aprobarea proiectului de lege în forma adoptată de Senat. 

În cursul dezbaterilor au fost prezentate amendamente care, supuse votului, au fost respinse. Amendamentele respinse se regăsesc în anexa la prezentul raport comun.  
La lucrările comisiei au participat deputaţii conform listei de prezenţă.
La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare:

· dl Francisc-Oscar Gal – Secretar de Stat, Ministerul Muncii și Solidarității Sociale;

· dl Răzvan Grecu – director general, Ministerul Afacerilor Interne.

Membrii Comisiei pentru buget, finanţe şi bănci au examinat proiectul de lege în ședința, cu prezență fizică și on line, din data de 02.06.2026. 
La lucrările comisiei au participat deputaţii conform listei de prezenţă.  

La dezbaterea proiectului de lege a participat, în calitate de invitat, domnul György Attila – subsecretar de stat în Ministerul Finanțelor. 
În urma examinării proiectului de lege și a opiniilor exprimate membrii Comisiei pentru buget, finanţe şi bănci  au hotărât, cu majoritate de voturi, adoptarea proiectului de lege, în forma adoptată de Senat.
 Amendamentele respinse se regăsesc în anexa la prezentul raport comun. 
În urma finalizării dezbaterilor, membrii celor două comisii au hotărât, cu    majoritate de voturi, să transmită plenului Camerei Deputaților prezentul  raport comun prin care se propune adoptarea proiectului de Lege pentru aprobarea Ordonanţei de urgenţã a Guvernului nr.130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative,  în forma adoptată de Senat. 
Amendamentele respinse se regăsesc în anexa la prezentul raport comun.
În raport cu obiectul şi conţinutul său, proiectul de lege face parte din categoria legilor ordinare. 

	PREŞEDINTE,

Bogdan-Iulian Huţucă


	PREŞEDINTE,

Adrian Solomon


	SECRETAR,

Iulius – Marian Firczak 
	SECRETAR,

Marius-Constantin Budăi


	Şef serviciu, Giorgiana Ene   
Consilier parlamentar, Amalia Roșu 


	                         Şef birou, Lidia Vlădescu




ANEXA

AMENDAMENTE RESPINSE

În urma dezbaterilor, Comisiile au respins următoarele amendamente:
	Nr. crt.
	Text

ordonanţa de urgenţă
	Text propus

(autor amendament)
	Motivare amendament

1. argumente susţinere

2. argumente respingere
	Camera decizională

	1. 
	Art.I, alineat nou
	- La art. I, după alin.(1) se introduce un nou alineat, alin.(11), cu următorul cuprins:

„(11) Prin excepție de la prevederile alin.(1), pentru personalul instituţiilor publice de apărare, ordine publică şi securitate naţională, începând cu luna februarie 2022 salariile de bază, soldele de funcție/salariile de funcție se majorează cu 1/4 din diferenţa dintre salariul de bază, solda de funcție/salariul de funcție prevăzut de Legea-cadru nr.153/2017, cu modificările și completările ulterioare, pentru anul 2022 şi cel/cea din luna decembrie 2021, cu excepția personalului care a beneficiat de aplicarea dispozițiilor alin.(3) și (4)." 

Autori: deputaţi Lucian Bode şi Pavel Popescu şi senatori Vasile Dîncu şi Nicoleta Pauliuc şi membrii Comisiei pentru apărare, ordine publică şi siguranţă naţională – aviz


	1. Enumerarea domeniilor în care se desfășoară activități cu caracter operativ, din reglementarea existentă, are caracter limitativ și nu cuprinde toate categoriile de personal care desfășoară asemenea activități în celelalte instituții publice din sistemul de apărare și securitate națională. 

Din cadrul acestor categorii fac parte: personalul de specialitate care execută serviciul de luptă permanent (în aviație, radiolocație, marină, război electronic, etc.), personalul care desfășoară activități deosebite cu caracter operativ sau neprevăzut și în situații de urgență, personalul care asigură funcționarea continuă a rețelelor de telecomunicații speciale, etc. 

În condițiile deficitului major de personal, orele suplimentare nu se pot compensa cu timp liber corespunzător, acesta acumulând lunar un număr foarte mare de ore lucrătoare peste programul normal de lucru. 

Pe lângă asigurarea stabilității personalului și a continuității activităților, prin acordarea acestui drept, se instituie principiul echității în raport cu celelalte categorii de personal care își desfășoară activitatea în aceleași condiții. 

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	2. 
	Art.I, alineat nou
	- La art. I, după alin.(1) se introduce un nou alineat, alin.(11), cu următorul cuprins: 
„(11) Prin excepție de la prevederile alin. (1), pentru personalul instituţiilor publice de apărare, ordine publică şi securitate naţională, începând cu luna februarie 2022 salariile de bază, soldele de funcție/salariile de funcție se majorează cu 1/4 din diferenţa dintre salariul de bază, solda de funcție/salariul de funcție prevăzut de Legea-cadru nr.153/2017, cu modificările și completările ulterioare, pentru anul 2022 şi cel/cea din luna decembrie 2021, cu excepția personalului care a beneficiat de aplicarea dispozițiilor alin. (3) și (4)." 

Autori: membrii Comisiei pentru apărare, ordine publică şi siguranţă naţională - aviz 
	1. În ultimii 2 ani de zile, activitatea personalului Ministerului Afacerilor Interne s-a intensificat în contextul apariției noului coronavirus și al necesității gestionării cu celeritate a situației pandemice, aspecte care au presupus atât adoptarea unor măsuri cu caracter organizatoric, cât şi orientarea efortului către obținerea de date şi informații relevante cu privire la impactul resimțit la nivelul societății, identificarea stărilor tensionate şi, corespunzător acestora, a inițiativelor de natură a afecta climatul de ordine şi siguranță publică.

În cazul Ministerului Apărării Naționale, în perioada 2010-2021 aplicarea legilor-cadru de salarizare, precum și a legilor anuale privind salarizarea personalului nu a asigurat creșterea veniturilor reale ale personalului militar și a condus la reducerea atractivității profesiei de militar.

În vederea acoperirii deficitului de personal (inclusiv în serviciul de luptă permanent, pentru activitățile deosebite cu caracter operativ, precum și în situații de urgență) s-a recurs la desfășurarea activităților prin suplimentarea programului de lucru (ore suplimentare).  

 În prezent, ca urmare a activităților în care este implicat personalul Ministerului Apărării Naționale este necesară identificarea unor măsuri care să asigure retenția personalului pentru realizarea și menținerea capacității operaționale a armatei, pentru îndeplinirea misiunilor specifice ce revin acesteia, precum și creșterea atractivității carierei militare în scopul completării necesarului de personal, inclusiv rezerviști voluntari, a căror salarizare se realizează prin similitudine cu personalul activ.

Suplimentar, este de remarcat că în cadrul instituţiilor publice de apărare, ordine publică şi securitate naţională există numeroase posturi neîncadrate, din care o mare parte o reprezintă posturi esențiale și cu un grad ridicat de specializare în domenii vitale apărării naționale. Acest context creează o vulnerabilitate în funcționarea acestor instituții.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	3. 
	Art.I alin.(4) 

(4) Prin excepţie de la prevederile alin.(1), pentru personalul didactic de predare, personalul didactic auxiliar, personalul didactic de conducere şi personalul de îndrumare şi control din învăţământ, începând cu data de 1 ianuarie 2022 salariile de bază se majorează cu 1/4 din diferenţa dintre salariul de bază prevăzut de Legea-cadru nr.153/2017, cu modificările şi completările ulterioare, pentru anul 2022 şi cele din luna decembrie 2021.


	La articolul I, alineatul (4) se abrogă.

Autor: deputat Oana Ţoiu - USR
	1. 

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	4. 
	Art.I alin.(4) 

(4) Prin excepţie de la prevederile alin.(1), pentru personalul didactic de predare, personalul didactic auxiliar, personalul didactic de conducere şi personalul de îndrumare şi control din învăţământ, începând cu data de 1 ianuarie 2022 salariile de bază se majorează cu 1/4 din diferenţa dintre salariul de bază prevăzut de Legea-cadru nr.153/2017, cu modificările şi completările ulterioare, pentru anul 2022 şi cele din luna decembrie 2021.


	- La articolul I, alineatul (4) se modifică şi va avea următorul cuprins:

„(4) Prin derogare de la prevederile alin.(1), începând cu data intrării în vigoare a prezentei legi, salariile de bază ale personalului care ocupă funcţiile prevăzute în anexa nr. I cap. I – II  la Legea – cadru nr. 153/2017 se majorează la nivelul salariului de prevăzute de lege pentru anul 2022.”

Autor: deputat Dumitru Coarnă


	1. În ultimii doi ani, a fost prorogată acordarea tranșelor de majorare a salariilor de bază pentru personalul din sistemul educațional (cadre didactice, personal didactic auxiliar și nedidactic), în vederea atingerii salariilor prevăzute pentru anul 2022 de anexele la Legea-cadru nr. 153/2017.

În consecință, se impune acordarea cât mai rapidă a salariilor de bază prevăzute de anexele la Legea-cadru nr. 153/2017 pentru personalul din învățământ.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea. În prezent, drepturile salariale sunt mai favorabile.


	Camera Deputaţilor

	5. 
	Art.I alin.(4) 

(4) Prin excepţie de la prevederile alin.(1), pentru personalul didactic de predare, personalul didactic auxiliar, personalul didactic de conducere şi personalul de îndrumare şi control din învăţământ, începând cu data de 1 ianuarie 2022 salariile de bază se majorează cu 1/4 din diferenţa dintre salariul de bază prevăzut de Legea-cadru nr.153/2017, cu modificările şi completările ulterioare, pentru anul 2022 şi cele din luna decembrie 2021.


	- La articolul I, alineatul (4) se modifică şi va avea următorul cuprins:

“(4) Pentru personalul didactic de predare, personalul didactic auxiliar, personalul nedidactic, personalul didactic de conducere și personalul de îndrumare și control din învățământ, începând cu data de 1 iulie 2022 salariile de bază se majorează cu diferența față de salariul de bază prevăzut de Legea-cadru nr. 153/2017, cu modificările și completările ulterioare.”

Autori: membrii Comisiei pentru învățământ – aviz


	1. Pentru a se realiza creșterile salariale la nivelul maxim prevăzut în anul 2022.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea. În prezent, drepturile salariale sunt mai favorabile.


	Camera Deputaţilor

	6. 
	Art. I, alineat nou 


	- La articolul I, după alineatul (4) se introduce un nou alineat, alin.(41), cu următorul cuprins:

„(41) Prin excepţie de la prevederile alin.(1), pentru personalul prevăzut în anexa nr. VI din Legea-cadru 153/2017 precum și pentru personalul civil din sistemul de apărare, ordine publică şi securitate naţională, cuantumul brut al salariilor de bază/soldelor de funcţie/salariilor de funcţie se majorează  în două etape, astfel:

a) cu 1/2 din diferenţa dintre salariile de bază/soldele de funcţie/salariile de funcţie prevăzute de Legea-cadru nr.153/2017, cu modificările şi completările ulterioare, pentru anul 2022 şi cele din luna decembrie 2021, începând cu data de 1 ianuarie 2022;

b) la nivelul salariilor de bază/soldelor de funcţie/salariilor de funcţie prevăzute de Legea-cadru nr.153/2017, cu modificările şi completările ulterioare, pentru anul 2022, începând cu data de 1 iulie 2022.”

Autor: deputat  Dumitru Coarnă


	1. Pentru a se realiza creșterile salariale la nivelul maxim prevăzut în anul 2022.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	7. 
	Art.I, alin.(5) 

(5) În anul 2022, începând cu data de 1 ianuarie, cuantumul sporurilor, indemnizaţiilor, compensaţiilor, primelor şi al celorlalte elemente ale sistemului de salarizare care fac parte, potrivit legii, din salariul brut lunar, solda lunară de care beneficiază personalul plătit din fonduri publice se menţine cel mult la nivelul cuantumului acordat pentru luna decembrie 2021, în măsura în care personalul ocupă aceeaşi funcţie şi îşi desfăşoară activitatea în aceleaşi condiţii.


	- La articolul I, alineatul (5) se modifică și va avea următorul cuprins:

"(5) În anul 2022, începând cu data de 1 ianuarie, cuantumul sporurilor, indemnizaţiilor, compensaţiilor, primelor şi al celorlalte elemente ale sistemului de salarizare care fac parte, potrivit legii, din salariul brut lunar, solda lunară de care beneficiază personalul plătit din fonduri publice se menţine cel mult la nivelul cuantumului acordat pentru luna decembrie 2021, în măsura în care personalul ocupă aceeaşi funcţie şi îşi desfăşoară activitatea în aceleaşi condiţii, cu excepția soldei de grad/salariului gradului profesional deţinut."

Autori: deputaţi Lucian Bode şi Pavel Popescu şi senatori Vasile Dîncu şi Nicoleta Pauliuc şi membrii Comisiei pentru apărare, ordine publică şi siguranţă naţională – aviz


	1. În prezent, cuantumurile soldelor de grad/ salariilor gradului profesional deținut de care beneficiază personalul militar și polițiștii (ca elemente salariale specifice acestei familii ocupaționale, pentru recunoaştere în plan social precum și în ierarhia profesională reglementată de statul special), sunt prevăzute în Legea-cadru nr.153/2017, la nivelul anului 2010, astfel cum au fost preluate din Legea-cadru nr.284/2010. 

Conform legislației-cadru menționate, aceste cuantumuri trebuie să fie actualizate prin Hotărâre de Guvern proporțional cu evoluția salariului de bază minim brut pe țară garantat în plată, dar această actualizare nu a fost realizată de 11 ani, conform măsurilor fiscal-bugetare adoptate în această perioadă. 

În acest context, este necesară realizarea unei actualizări pentru a menține interesul recunoașterii gradului obținut în activitatea profesională, mai ales că evoluția cuantumului salariului de bază minim în perioada 2010-prezent a fost una importantă. 

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	8. 
	Art. I, alineate noi 


	- La articolul I, după alineatul (5) se introduc două noi alineate, (51) şi (52), cu următorul cuprins:

„(51) Prin excepție de la prevederile alin.(5) personalul didactic din învăţământul preuniversitar şi universitar de stat, inclusiv personalul didactic auxiliar din bibliotecile centrale universitare, beneficiază de calcularea majorărilor, respectiv a creşterilor salariale prevăzute la art. 15 din Legea-cadru nr.153/2017 privind salarizarea personalului plătit din fonduri publice, cu modificările şi completările ulterioare, și la art. 4, art. 5 alin. (1), art. 7 şi art. 8 din anexa nr. I capitolul I litera B – „Reglementări specifice personalului didactic din învăţământ” – la Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, la salariul de bază deținut/aflat în plată.

(52) Prin excepție de la prevederile alin.(5), începând cu data intrării în vigoare a prezentei legi, personalul din învățământ beneficiază de plata sporurilor pentru condiții de muncă prevăzute de art. 23 din Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare.”

Autor: deputat Dumitru Coarnă


	1. Drepturile respective sunt reglementate de Legea-cadru nr. 153/2017 ca majorări/creșteri ale salariului de bază în plată, însă au fost, în mod incorect, plafonate la salariul de bază „istoric”.

Deși Legea-cadru nr. 153/2017 a intrat în vigoare de peste 4 ani, nici în prezent nu se acordă sporurile pentru condiții de muncă, prevăzute de Regulamentele emise în baza Legii-cadru nr. 153/2017, aprobate prin hotărâri de Guvern (H.G. nr. 34/2018– pentru personalul didactic; H.G. nr. 569/2017 – pentrupersonalul nedidactic din învățământul preuniversitar; H.G. nr. 917/2017– pentrupersonalului nedidactic din instituţiile și unitățile care funcţionează în subordinea directă a Ministerului Educaţiei); practic, personalul din învățământ este singura categorie de salariați din sectorul bugetar care nu beneficiază de plata sporurilor pentru condiții de muncă - motivat de faptul că, atât timp cât nu au avut în plată aceste drepturi anterior, nu pot beneficia de ele, chiar dacă lucrează în condiții periculoase/vătămătoare.

Se impune, deci, reglementarea acordării respectivelor drepturi.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	9. 
	Art. I, alineate noi 


	- La articolul I, după alineatul (5) se introduc două noi alineate, (51) şi (52), cu următorul cuprins:

“(51) Prin excepție de la prevederile alin.(5) personalul didactic din învățământul preuniversitar și universitar de stat, inclusiv personalul didactic auxiliar din bibliotecile centrale universitare, beneficiază de calcularea majorărilor, respectiv a creșterilor salariale prevăzute la art.15 din Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, și la art.4, art.5 alin.(1), art.7 și art.8 din anexa nr.I capitolul 1 litera B - „Reglementări specifice personalului didactic din învățământ” - la Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, la salariul de bază deținut/aflat în plată.

(52) Prin excepție de la prevederile alin.(5), începând cu data intrării în vigoare a legii de aprobare a prezentei ordonanțe de urgență, personalul din învățământ beneficiază de plata sporurilor pentru condiții de muncă prevăzute de art.23 din Legea-cadru nr.153/2017 privind salarizarea personalului plătit din fonduri publice, cu modificările completările ulterioare.”

Autor: deputat Oana Ţoiu


	1. Drepturile respective sunt reglementate de Legea-cadru nr. 153/2017 ca majorări/creșteri ale salariului de bază în plată, însă au fost, în mod incorect, plafonate la salariul de bază „istoric”.

Deși Legea-cadru nr. 153/2017 a intrat în vigoare de peste 4 ani, nici în prezent nu se acordă sporurile pentru condiții de muncă, prevăzute de Regulamentele emise în baza Legii-cadru nr. 153/2017, aprobate prin hotărâri de Guvern (H.G. nr. 34/2018– pentru personalul didactic; H.G. nr. 569/2017 – pentrupersonalul nedidactic din învățământul preuniversitar; H.G. nr. 917/2017– pentrupersonalului nedidactic din instituţiile și unitățile care funcţionează în subordinea directă a Ministerului Educaţiei); practic, personalul din învățământ este singura categorie de salariați din sectorul bugetar care nu beneficiază de plata sporurilor pentru condiții de muncă - motivat de faptul că, atât timp cât nu au avut în plată aceste drepturi anterior, nu pot beneficia de ele, chiar dacă lucrează în condiții periculoase/vătămătoare.

Se impune, deci, reglementarea acordării respectivelor drepturi.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	10. 
	Art. II, alineat nou
	- La articolul II, după alineatul (1) se introduce un nou alineat, alin.(11), cu următorul cuprins:

„(11) Prin derogare de la dispozițiile alin. (1), începând cu data intrării în vigoare a prezentei legi, personalul didactic auxiliar și nedidactic din învățământ beneficiază de dispozițiile art.21 alin.(2)-(4) din Legea-cadru nr. 153/2017, cu modificările şi completările ulterioare.”

Autor: deputat Dumitru Coarnă

	1. În condițiile în care unitățile și instituțiile de învățământ se confruntă cu un deficit acut de personal didactic auxiliar și nedidactic, astfel încât personalul existent trebuie să presteze în mod constant muncă suplimentară, imposibil de compensat cu timp liber corespunzător, este obligatorie reglementarea remunerării muncii suplimentare pentru aceste categorii de personal.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	11. 
	Art. II, alineat nou
	- La articolul II, după alineatul (1) se introduce un nou alineat, alin.(11), cu următorul cuprins:

„(11) Prin excepție de la dispozițiile alin.(1), începând cu data intrării în vigoare a legii de aprobare a prezentei ordonanțe de urgență, personalul didactic auxiliar si nedidactic din învățământ beneficiază de dispozițiile art.21 alin.(2)-(4) din Legea-cadru nr.153/2017, cu modificările §i completările ulterioare.”

Autor: deputat Oana Ţoiu - USR


	1. În condițiile în care unitățile și instituțiile de învățământ se confruntă cu un deficit acut de personal didactic auxiliar și nedidactic, astfel încât personalul existent trebuie să presteze în mod constant munca suplimentară, imposibil de compensat cu timp liber corespunzător, este obligatorie reglementarea remunerării muncii suplimentare pentru aceste categorii de personal.
2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	12. 
	Art.II, alineat nou
	- La articolul II, după alineatul (10), se introduce un nou alineat, alineatul (11), cu următorul cuprins:

„(11) Personalul din instituțiile de apărare și securitate națională care execută serviciul de luptă permanent, desfășoară activități deosebite cu caracter operativ sau neprevăzut, precum și în situații de urgență beneficiază, în mod similar, de prevederile alin. (3).”
Autori: deputaţi Lucian Bode şi Pavel Popescu şi senatori Vasile Dîncu şi Nicoleta Pauliuc şi membrii Comisiei pentru


	1. Enumerarea domeniilor în care se desfășoară activități cu caracter operativ, din reglementarea existentă, are caracter limitativ și nu cuprinde toate categoriile de personal care desfășoară asemenea activități în celelalte instituții publice din sistemul de apărare și securitate națională. 

Din cadrul acestor categorii fac parte: personalul de specialitate care execută serviciul de luptă permanent (în aviație, radiolocație, marină, război electronic, etc.), personalul care desfășoară activități deosebite cu caracter operativ sau neprevăzut și în situații de urgență, personalul care asigură funcționarea continuă a rețelelor de telecomunicații speciale, etc. 

În condițiile deficitului major de personal, orele suplimentare nu se pot compensa cu timp liber corespunzător, acesta acumulând lunar un număr foarte mare de ore lucrătoare peste programul normal de lucru. 

Pe lângă asigurarea stabilității personalului și a continuității activităților, prin acordarea acestui drept, se instituie principiul echității în raport cu celelalte categorii de personal care își desfășoară activitatea în aceleași condiții. 

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	13. 
	Art. III, alin.(1) şi (2)

(1) În anul 2022 instituţiile şi autorităţile publice, astfel cum sunt definite la art. 2 alin. (1) pct. 30 din Legea nr.500/2002 privind finanţele publice, cu modificările şi completările ulterioare, şi la art. 2 alin. (1) pct. 39 din Legea nr.273/2006 privind finanţele publice locale, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, nu acordă personalului din cadrul acestora bilete de valoare, cu excepţia tichetelor de creşă, reglementate de Legea nr.165/2008 privind acordarea biletelor de valoare, cu modificările şi completările ulterioare.

(2) În anul 2022, instituţiile şi autorităţile publice, astfel cum sunt definite la art. 2 alin. (1) pct. 30 din Legea nr.500/2022, cu modificările şi completările ulterioare, şi la art. 2 alin. (1) pct. 39 din Legea nr.273/2006, cu modificările şi completările ulterioare, indiferent de sistemul de finanţare şi de subordonare, inclusiv activităţile finanţate integral din venituri proprii, înfiinţate pe lângă instituţiile publice, nu acordă personalului din cadrul acestora premii.


	- La articolul III, alin. (1) și (2) se modifică și vor avea următorul cuprins:

“Art.III. - (1) În anul 2022 instituțiile și autoritățile publice, astfel cum sunt definite la art. 2 alin. (1) pct. 30 din Legea nr. 500/2002 privind finanțele publice, cu modificările și completările ulterioare, și la art. 2 alin. (1) pct. 39 din Legea nr. 273/2006 privind finanțele publice locale, cu modificările și completările ulterioare, indiferent de sistemul de finanțare și de subordonare, inclusiv activitățile finanțate integral din venituri proprii, înființate pe lângă instituțiile publice, cu excepţia serviciilor publice autonome de interes național, cu personalitate juridică, reglementate prin Legea nr. 41/1994 privind organizarea și funcționarea Societății Române de Radiodifuziune și a Societății Române de Televiziune, republicată, cu modificările și completările ulterioare, nu acordă personalului din cadrul acestora bilete de valoare, cu excepția tichetelor de creșă, reglementate de Legea nr. 165/2018 privind acordarea biletelor de valoare, cu modificările și completările ulterioare.

(2) În anul 2022, instituțiile și autoritățile publice, astfel cum sunt definite la art. 2 alin. (1) pct. 30 din Legea nr. 500/2002, cu modificările și completările ulterioare, și la art. 2 alin. (1) pct. 39 din Legea nr. 273/2006, cu modificările și completările ulterioare, indiferent de sistemul de finanțare și de subordonare, inclusiv activitățile finanțate integral din venituri proprii, înființate pe lângă instituțiile publice, cu excepţia serviciilor publice autonome de interes național, cu personalitate juridică, reglementate prin Legea nr. 41/1994 privind organizarea și funcționarea Societății Române de Radiodifuziune și a Societății Române de Televiziune, republicată, cu modificările și completările ulterioare, nu acordă personalului din cadrul acestora premii.”

Autor: deputat Szabó Ödön – UDMR


	1. SRR si SRTv nu intră în categoria instituțiilor și autorităților publice, dar este imperativ necesară reglementarea acestei excepții  în mod expres pentru a stabili clar și neechivoc domeniul de aplicare al actului normativ și faptul că nu se adresează celor două servicii publice de interes național.

Potrivit art.36 alin. (1) din Legea nr.41/1994, republicată, cu modificările și completările ulterioare, ”Salariile de bază şi celelalte drepturi de personal pentru salariaţii Societăţii Române de Radiodifuziune şi ai Societăţii Române de Televiziune se negociază prin contracte colective şi individuale de muncă, încheiate în condiţiile legii.”

O interpretare contrară, prin nereglementarea expresă a excepției formulate ca amendament, ar goli de conținut prevederile legii organice de organizare și funcționare a celor două servicii publice.

Soluția vizează o exceptare a serviciilor publice de radio și televiziune de la aplicarea interdicțiilor de acordarea de bilete de valoare și premii pentru personalul din cadrul acestora.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	14. 
	Art.XXII. - Până la data de 1 ianuarie 2023, prevederile art.210 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, se suspendă.


	Articolul XXII se modifică și va avea următorul cuprins:

„Art.XXII. - La data de 1 ianuarie 2023, prevederile art.210 din Ordonanța de urgență a Guvernului nr.57/2019 privind Codul administrativ, cu modificările și completările ulterioare, se abrogă.”

Autor: deputat Oana Ţoiu - USR


	1. Un articol suspendat an de an de către toate guvernele, indiferent de culoare politică, reprezintă un articol inaplicabil, gol de conținut, o momeală pentru aleșii locali, cărora le este promis un beneficiu care, în realitate, nu este niciodată acordat.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	15. 
	Art.XXIV. - Legea nr.227/2015 privind Codul fiscal, publicată în Monitorul Oficial al României, Partea I, nr. 688 din 10 septembrie 2015, cu modificările şi completările ulterioare, se modifică şi se completează după cum urmează:

……………………………….

25. La articolul 291, după alineatul (3) se introduc două noi alineate, alineatele (31) şi (32), cu următorul cuprins:

“(…)

(32) Prin sezon rece, în sensul prevederilor alin. (3) lit. o), se înţelege perioada de 5 luni cuprinsă între data de 1 noiembrie a anului curent şi data de 31 martie a anului următor."


	- La art.XXIV pct.25, alin.(32) al art.291 se modifică şi va avea următorul cuprins:

„(32) Prin sezon rece, în sensul prevederilor alin. (3) lit. o), se înțelege perioada de 6 luni cuprinsă între data de 1 noiembrie a anului curent și data de 30 aprilie a anului următor.”

Autori: deputat Zakariás Zoltán şi membrii Comisiei pentru sănătate şi familie - aviz


	1. În cea mai mare parte a țării în luna aprilie este încă nevoie de încălzirea locuințelor. Sprijinul acordat gospodăriilor racordate la sistemele de încălzire centralizate va fi complet incluzând și facturile din luna aprilie în aplicarea TVA de 5%.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	16. 
	Art. XXVI. - (1) Aplicarea prevederilor art. 25 alin. (4) lit. i1) şi i2), art. 76 alin. (4) lit. x) şi art. 142 lit. z) din Legea nr.227/2015, cu modificările şi completările ulterioare, se suspendă începând cu data de 1 ianuarie 2022 şi până la data de 31 decembrie 2022 inclusiv.


	- La articolul XXVI, alineatul (1) se modifică și va avea următorul cuprins:
„Art.XXVI. - (1) Aplicarea prevederilor art. 25 alin. (4) lit. i1) şi i2), art. 76 alin. (4) lit. x) şi art. 142 lit. z) din Legea nr. 227/2015, cu modificările şi completările ulterioare, se suspendă începând cu data de 1 ianuarie 2022 şi până la data de 30 iunie 2022 inclusiv.”

Autor: deputat Oana Ţoiu – USR


	1. Educația pe care un copil o primește în primii ani de viață este crucială pentru dezvoltarea sa ulterioară, motiv pentru care este considerată o investiție strategică. De altfel, „dezvoltarea unui sistem de educație timpurie de calitate, contribuind la compatibilizarea vieții de familie şi a activității profesionale” face parte din Strategia Națională de Apărare a Țării pentru perioada 2020-2024. 
Guvernul trebuie să prioritizeze educația timpurie și să asigure cât mai curând norme de aplicare unitare, să furnizeze soluții și nu doar să suspende aplicarea unor prevederi care ar putea să crească numărul copiilor cuprinși în învățământul antepreșcolar și preșcolar menținând totodată un nivel dezirabil de angajabilitate în rândul părinților. Până pe 30 iunie 2022, Guvernul are timp să emită normele de aplicare.
Motivele invocate de Guvern încă din aprilie 2021, când a suspendat aplicarea acestor prevederi pentru prima dată prin OUG 19/2021, suspendare pe care prin prezentul act normativ o prelungește, pot fi rezolvate de Guvern. Faptul că menținerea actualei reguli influențează veniturile bugetare nu ar trebui să fie o scuză, iar guvernul trebuie să clarifice de urgență modalitatea de aplicare.
Posibilitatea pentru angajatori să susțină educația timpurie a angajaților a fost introdusă în 2020, urmând ca suma de maxim 1500 lei alocată de angajator să fie scăzută din impozitul pe profit, iar sumele care depășesc această valoare să fie scăzute din impozitul pe salarii reținut de contribuabil pentru angajați, din taxa pe valoarea adăugată datorată sau din accizele datorate. Totodată, sumele plătite de angajator pentru educația timpurie a copiilor angajaților nu ar fi fost supuse impozitării și nici nu ar fi fost cuprinse în baza lunară de calcul al contribuțiilor de asigurări sociale.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	17. 
	Art. XXIX. - Legea nr.241/2005 pentru prevenirea şi combaterea evaziunii fiscale, publicată în Monitorul Oficial al României, Partea I, nr. 672 din 27 iulie 2005, cu modificările şi completările ulterioare, se modifică şi se completează după cum urmează:

1. După articolul 6 se introduce un nou articol, articolul 61, cu următorul cuprins:
"- Art. 61. - (1) Constituie infracţiuni şi se pedepsesc cu închisoare de la 1 an la 5 ani sau cu amendă reţinerea şi neplata, încasarea şi neplata, în cel mult 60 de zile de la termenul de scadenţă prevăzut de lege, a impozitelor şi/sau contribuţiilor prevăzute în anexa la prezenta lege.

(2) Prevederea de la alin. (1) intră în vigoare la data de 1 martie 2022."

2. La articolul 10, alineatele (1), (11) şi (2) se modifică şi vor avea următorul cuprins:
"(1) În cazul săvârşirii unei infracţiuni prevăzute la art. 61, 8 sau 9, dacă în cursul urmăririi penale sau al judecăţii prejudiciul cauzat este acoperit integral, iar valoarea acestuia nu depăşeşte 100.000 euro, în echivalentul monedei naţionale, se poate aplica pedeapsa cu amendă. Dacă prejudiciul cauzat şi recuperat în aceleaşi condiţii este de până la 50.000 euro, în echivalentul monedei naţionale, se aplică pedeapsa cu amenda.

(11) În cazul în care prejudiciul produs prin comiterea faptelor de la art. 61, 8 sau 9 nu depăşeşte valoarea de 100.000 euro, în echivalentul monedei naţionale, iar în cursul urmăririi penale sau în cursul judecăţii până la pronunţarea unei hotărâri judecătoreşti definitive, acesta, majorat cu 20% din baza de calcul, la care se adaugă dobânzile şi penalităţile, este acoperit integral, fapta nu se pedepseşte, aplicându-se dispoziţiile art. 16 alin. (1) lit. h) din Legea nr.135/2010 privind Codul de procedură penală, cu modificările şi completările ulterioare.

(2) Dispoziţiile prevăzute la alin. (1) şi (11) nu se aplică dacă făptuitorul a mai săvârşit o infracţiune prevăzută de prezenta lege într-un interval de 5 ani de la comiterea faptei pentru care a beneficiat de prevederile alin. (1) sau (11)."

3. După articolul 16 se introduce o anexă, al cărei conţinut este prevăzut în anexa care face parte integrantă din prezenta ordonanţă de urgenţă.


	Articolul XXIX se abrogă.

Autor: senator Florin Cîţu
	1. Deşi intenţia reglementării a fost de a contribui la o mai bună colectare a veniturilor bugetare pentru contribuţiile şi impozitele reţinute la sursă, modul în care a fost reglementat produce disfuncţionalităţi majore în activitatea agenţilor economici. Amendamentul propus nu implică impact bugetar şi nici nu afectează situaţiile reglementate la art.XXIX, în condiţiile în care intră în vigoare la data de 1 martie 2022.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	18. 
	Art. L. - În anul 2022, prin derogare de la prevederile art. 84 alin. (11) din Legea educaţiei naţionale nr.1/2011, cu modificările şi completările ulterioare, gratuitatea acordată elevilor din învăţământul preuniversitar acreditat/autorizat pentru transportul local rutier şi naval se asigură din bugetele locale.


	Articolul L se abrogă.

Autor: deputat Oana Ţoiu - USR
	1. Având în vedere:

· presiunea existentă pe bugetele locale,

· riscul de întârziere a rambursării, generat de condiționalitatea aprobării unei metodologii de către Guvern,

se dovedește a fi în interesul beneficiarilor ca gratuitatea oferită elevilor să fie decontată direct de la bugetul de stat.

Se elimină, în acest fel, presiunea suplimentară exercitată asupra bugetelor locale, care ar trebui să finanțeze aceste cheltuieli până la rambursarea sumelor de la bugetul de stat și se asigură o administrare unitară, la nivel central, a subvențiilor pentru transportul local al elevilor, evitându-se eventuale sincope și diferențe generate de tratament neunitar la nivel local pe întreg teritoriul țării.

2. Respins la vot – respectarea normelor de tehnică legislativă întrucât ordonanţa de urgenţă şi-a încetat aplicabilitatea


	Camera Deputaţilor

	19. 
	Articol nou în legea de aprobare
	Art. II. - Începând cu data intrării în vigoare a prezentei legi, pentru personalul didactic de predare, personalul didactic auxiliar, personalul didactic de conducere și personalul de îndrumare și control din învățământ se acordă salariile de bază prevăzute de Legea-cadru nr.153/2017 privind salarizarea personalului plătit din fonduri publice, cu modificările și completările ulterioare, pentru anul 2022.

Autor: deputat Oana Ţoiu - USR

	1. Legea nr.153/2017 stabilește în Anexa I nivelul salariilor pentru personalul didactic de predare, personalul didactic auxiliar, personalul didactic de conducere și personalul de îndrumare și control din învățământ.

Pentru a ajunge la acest nivel, salariile de bază trebuiau majorate anual și gradual, astfel:

· 2018 - creștere cu 20% [art.38 alin.(3) lit.d)]

· 2019 - creștere cu ¼ din diferența dintre salariul din grila Legii nr.153/2017 și și cel din luna decembrie 2018 [art.38 alin.(41) lit.a)];

· 2020 - creștere cu ¼ din diferența dintre salariul din grila Legii nr.153/2017 și și cel din luna decembrie 2018 [art.38 alin.(41) lit.b)];

· 2021 - septembrie - se acordă salariile de bază prevăzute de lege pentru anul 2022[art.38 alin.(41) lit.c)].

Cu toate acestea, creșterile salariale au tot fost amânate.

Prin OUG nr.130/2021, începând cu 1 ianuarie 2022, se acordă o majorare a salariilor de bază pentru aceste categorii de personal, respectiv cu 1/4 din diferența dintre salariul de bază prevăzut de Legea-cadru nr.153/2017 pentru anul 2022 și cele din luna decembrie 2021. 

Chiar și cu această majorare, nici în prezent, în anul 2022, nu se acordă salariile din grila prevăzută în Anexa I la lege.

Mai mult decât atât, majorarea salarială prevăzută de OUG nr.130/2021 este cu mult mai mică decât cea promisă în anul 2020, pentru că are în vedere o creștere cu ¼ din diferența dintre salariul din Anexa I din Legea 153/2017 și cel din decembrie 2021, și nu cel din decembrie 2018.

În aceste condiții, va fi nevoie de încă 3 tranșe precum cea prevăzută de OUG nr.130/2021 sau de o mărire de 3 ori mai mare, pentru a ajunge la nivelul prevăzut de lege pentru 2022. 

Acest lucru nu poate fi admis, în condițiile în care există o lege care trebuie aplicată așa cum a fost adoptată.

2. Respins la vot – drepturile aflate în plată sunt mai favorabile.


	Camera Deputaţilor

	20. 
	Articol nou în legea de aprobare
	Art.III. - La articolul 38 din Legea -cadru nr.153/2017 privind salarizarea personalului plătit din fonduri publice, cu modificările şi completările ulterioare, după alineatul (9) se introduc două alineate noi, alin.(10) şi (11), cu următorul cuprins:

„(10) Începând cu luna septembrie 2022, se acordă majorările salariale obţinute prin hotărâri judecătoreşti definitive care recunosc drepturi salariale recalculate şi acordate în aplicarea legislaţiei anterioare privind salarizarea personalului plătit din fonduri publice.

(11) În situaţia în care, în urma aplicării majorărilor prevăzute la alin.(10), rezultă salarii de bază mai mari decât cele prevăzute în anexele la prezenta lege, prevederile alin.(6) nu se aplică.”

Autori: deputaţi Adrian Solomon şi Cătălin Manea


	1. Actualele prevederi legale  limitează/ plafonează salariile de bază, soldele de funcție/salariile de funcție, indemnizațiile de încadrare, la nivelul celor stabilite pentru anul 2022, exclusiv în situația în care devin ulterior mai mari ca urmare a majorărilor salariale reglementate (evident de lege), deci nu și în cazul în care prin hotărâri judecătorești definitive sunt recunoscute și stabilite anumite majorări salariale. Altfel ar încălca art. 6 CEDO și principiul neretroactivității legii civile, o lege adoptată în anul 2017 și care produce efecte începând cu anul 2018 nu putea reglementa situații juridice anterioare intrării ei în vigoare. În caz contrar, ar însemna ca o hotărâre judecătorească să rămână fără efect, deci debitorul să aibă posibilitatea de a nu executa o hotărâre judecătorească definitivă prin care s-a dispus condamnarea sa, astfel încât, deși beneficiarul a obținut o astfel de hotărâre judecătorească definitivă, aceasta să nu producă deloc efecte juridice, ceea ce este de nepermis.

Faptul că art. 38 alin. 6 din Legea-cadru nr. 153 din 2017, nu are în vedere și majorările salariale recunoscute prin hotărâri judecătorești, ci doar majorările reglementate de lege și stabilite prin acte ale ordonatorului principal de credite, rezultă și din aspectele statuate de ÎCCJ prin Decizia 7 din 2019, considerentele care se aplică mutatis mutandis și în ceea ce privește art. 38 alin. 6 din Legea-cadru 153 din 2017.

Măsurile se impun:

- pentru a înlătura starea de discriminare ce a intervenit în interiorul aceleiași categorii profesionale (specialiștii IT sunt personal auxiliar de specialitate conform art. 3 alin. (2) din Legea-cadru nr. 567/2004 și au salarii de încadrare mai mari decât grefierii ca urmare a modificării intervenite prin Legea nr. 207/2018);

- pentru ca această categorie de personal – grefierii cu studii superioare juridice – să beneficieze de creșterea de 25% a salariului de bază, astfel cum este prevăzut în art. 38 alin. (3) lit. a) din Legea-cadru nr. 153/2017, întrucât, toate celelalte funcții care compun categoria profesională vor beneficia de creșteri salariale până în anul 2022;

- pentru ca grefierii cu studii superioare juridice cu vechime mai mare de 5 ani să beneficieze de tranșele de vechime în muncă prevăzute de lege și pentru înlăturarea plafonării salariilor acestora, în caz contrar vor avea salariile înghețate timp de 5 ani de zile, perioadă în care nu vor beneficia de creșterea salariului ca urmare a trecerii într-o altă gradație, corespunzătoare tranșelor de vechime în muncă.

- pentru a evita ca legea salarizării personalului plătit din fonduri publice să lase fără efect hotărârile judecătorești definitive prin care s-a dovedit că salariul de încadrare al grefierilor a fost greșit calculat în baza legilor succesive de salarizare și pentru a evita un conflict de constituționalitate intervenit între puterea judecătorească și legislativă;

- pentru a evita, pe viitor noi procese, precum și dobânzi penalizatoare la sumele restante ce vor trebui să fie achitate acestei categorii de personal, cu impact financiar mult mai mare decât cel avut în vedere prin modificarea propusă.

Modificările propuse vor conduce la degrevarea instanțelor de judecată de miile de procese intentate de către salariații din sistemul justiției, prin care se acordă diferențele salariale ca urmare a modului neunitar de aplicare a Legii-cadru nr. 153/2017.

Totodată, până la acest moment, drepturile salariale restante obținute prin hotărâri judecătorești definitive de către salariații din sistemul justiției, din anul 2015 și până în anul 2021, se ridică la suma de aproximativ 1 miliard euro, la care se adaugă alte zeci de milioane de euro dobândă penalizatoare și actualizarea cu indicele de inflație, bani care provin din bugetul de stat.

2. Respins la vot


	Camera Deputaţilor

	21. 
	Articol nou în legea de aprobare
	Art.IV. - Anexa nr. VIII la Legea-cadru nr.153/2017 privind salarizarea personalului plătit din fonduri publice, publicată în Monitorul Oficial al României, Partea I, nr. 492 din 28 iunie 2017, cu modificările şi completările ulterioare, se completează după cum urmează:

“1. La Capitolul I, litera A, punctul I, după punctul 43 de la Notă se introduce un nou punct, punctul 44, cu următorul cuprins:  

”44. Prevederile pct. 3 şi 4 se aplică în mod corespunzător şi funcţionarilor publici din cadrul Ministerului Economiei.”
2. La Capitolul I, litera A, punctul I, după punctul 9 se introduce un nou punct, pct.10, cu următorul cuprins: 

“10. Personalul din aparatul de lucru al Ministerului Economiei beneficiază de un spor la salariul de bază, pentru complexitatea muncii, în cuantum de 15%, cu încadrare în limita prevăzută la art.25 alin.(1) din lege.

3. La Capitolul II, litera A, punctul I, după punctul 6 de la notă se introduce un nou punct, punctul 7, cu următorul cuprins:  

”7. Prevederile pct. 3 şi 4 se aplică în mod corespunzător şi personalului contractual din cadrul Ministerului  Economiei.”

Autor: deputat Costel Dunava (pct.1 şi 3) şi deputat Gheorghe Şimon (pct.2)

	1. Ministerul Economiei întâmpină greutăţi în atragerea de specialişti care să înlocuiască persoanele cu experienţă şi vechime ce părăsesc instituţia prin pensionare, transfer sau prin renunţare la funcţia publică, insuficient remunerată. De asemenea, nivelul scăzut al salariilor împiedică recrutarea tinerilor specialişti în domenii cheie precum economişti, ingineri, jurişti etc. Mai mult decât atât, cresc sarcinile realizate de acelaşi număr redus de angajaţi, care au deja atribuţii şi responsabilităţi complexe raportat la un nivel salarial complet disproporţionat în sens negativ.

Prin comparaţie cu nivelul de salarizare practicat în cadrul celorlalte autorităţi ale administraţiei publice centrale, cât şi al serviciilor deconcentrate ale acestora, nivelul de salarizare existent în cadrul aparatului propriu al Ministerului Economiei se situează la limita inferioară existentă la nivelul tuturor instituţiilor publice la nivel central.

2. Respins la vot. Evitarea utilizării unei terminologii neunitare, în condiţiile în care pentru complexitatea muncii se acordă, potrivit legii, pentru alte categorii de personal bugetar, o majorare la salariul de bază într-un cuantum diferit.

	22. 
	Articol nou în legea de aprobare
	Art.V. – Începând cu luna următoare celei în care intră în vigoare prezenta lege, salariile de bază de care beneficiază personalul din cadrul Administraţiei Fondului de Mediu se stabilesc prin înmulţirea coeficienţilor corespunzători încadrării, prevăzuţi în Anexa nr.VII la Legea-cadru nr.153/2017 privind salarizarea personalului plătit din fonduri publice, cu modificările şi completările ulterioare, cu salariul de bază minim brut pe ţară garantat în plată în vigoare.

Autor: deputat George Cătălin Stângă


	1. Majorare necesară a nivelului salarial.

2. Respins la vot – se încalcă dispoziţii constituţionale prin lipsa unui impact financiar şi a sursei de acoperire a majorării cheltuielilor bugetare.

